Wimbledon 2001 – muški singl
29-godišnji Pete Sampras pokušavao je osvojiti petu uzastopnu titulu u Wimbledonu, ali je izgubio u četvrtom kolu od 19-godišnjeg Rogera Federera, svog nasljednika na teniskom vrhu i budućeg sedmostrukog osvajača Wimbledona. Ovaj meč bio je njihov jedini međusobni u karijeri na bilo kojem ATP-turniru. Ovo je bio i prvi turnir na kojem je Federer bio nosilac. Goran Ivanišević osvojio je turnir porazivši u finalu Patricka Raftera 6–3, 3–6, 6–3, 2–6, 9–7 i ušao u historiju postavši prvi igrač s pozivnicom koji je osvojio neki Grand Slam turnir. Prije turnira bio je na 125. mjestu ATP-liste, a nakon turnira skočio je na 16. mjesto. Ova pobjeda bila je naročito posebna za Ivaniševića budući da je već triput igrao u finalima (1992, 1994. i 1998), ali je izgubio sva tri (prvo od Agassija, a druga dva od Samprasa), a polahko se bližio i kraju karijere, koji je dodatno ubrzavala povreda ruke.